google/wiki40b huggingface dataset:
Pärlkanalased

Kirjeldus

Putuka- ja seemnetoidulised maaspesitsevad linnud meenutavad vutte, kuid nende pead on sulgedeta. Guttera perekonna esindajatel on peas iseloomulik must hari, hund-pärlkanal aga on kuklal udusulgedest pruun laik. Enamikul pärlkanadest on tumehall või mustjas hundsulestik, millel on heledad valged laigud, perekonnas Agelastes laigud aga puuduvad. Pärlkanalased on 40–71 cm pikkused ja kaaluvad 700–1600 g.

Käitumine ja ökoloogia

Liigid on enamasti monogaamsed, moodustades paari kogu eluks. Vangistuses peetavad kiiver-pärlkana ja keenia kähar-pärlkana on aeg-ajalt polügaamsed. Kõik pärlkanalased on sotsiaalsed ja elavad väikestes või suuremates rühmades. Kuigi üldiselt on liigid monogaamsed, esineb Guttera, Agelastes ja Acryllium perekondades polüandriat. Polüandriline käitumine on ühine teiste primitiivsete kanaliste nagu tanukana ja kongo paabulind.
Pärlkanalased liiguvad rohumaadel loomakarjade järel ning puistutes primaadirühmade all, kust otsivad mahapudenenud vilju ja seemneid. Pärlkanalased hävitavad efektiivselt puuke, kärbseid, ritsikaid, skorpione ja teisi selgrootuid. Nad söövad ka laipades ja sõnnikus elavaid tõuke. Pärlkanalased on eranditult väga head lendajad, nende rinnalihased on punased, võimaldades neil vajaduse korral läbida pikki vahemaid. Maastikupõlengud on pärlkanalaste jaoks pidev oht, mille eest tuleb kiiresti põgeneda ning lendamine on selleks kõige parem viis.
Mõned pärlkanalased, nagu hund-pärlkana, suudavad olla joomata pikki perioode. Noored pärlkanad on ilmastiku suhtes väga tundlikud, eriti jahedamates piirkondades.

Elupaik ja levik

Pärlkanalased on levinud Saharast lõuna pool sellistes poolavatud elupaikades nagu savannid ja poolkõrbed. Mõni liik, näiteks must-pärlkana, elutseb aga peamiselt metsades. Kiiver-pärlkana on introdutseeritud Ameerika Ühendriikidesse, Suurbritanniasse ja Indiasse, kus neid kasvatatakse toiduks või lemmikloomana. Kiiver-pärlkana on tähtis põllumajanduslind.
Majanduskool

Majanduskool (ka ärikool) on kool, mis annab majandusalase kesk- või kõrghariduse.
Majanduskooli alaliik on kaubandus- ehk kommertskool.
Heino Liiv

Heino Liiv (sündinud 7. septembril 1930 Kiuma, Võrumaa) on eesti keeleteadlane, inglise filoloog.
1975. aastal kaitses ta pedagoogikakandidaadi kraadi Herzeni nimelises Leningradi Riiklikus Pedagoogilises Instituudis väitekirjaga "Усвоение видо-временных форм английского глагола студентами-эстонцами на 1 курсе языкового вуза".
Heino Liiv töötas 1961. aastast Tartu Riiklikus Ülikoolis, 1978. aastast inglise filoloogia kateedri dotsent ja kateedri juhataja, aastatel 1985–1989 filoloogiateaduskonna prodekaan. Ühena esimestest eesti keeleteadlastest rakendas ta kvantitatiivseid meetodeid lingvistilises uurimistöös. Praegu Tartu Ülikooli humanitaarteaduste ja kunstide valdkonna emeriitdotsent.
Ta on koostanud mitmeid inglise keele õpikuid.
Gwyddion

Arendus

Arendusega tegelevad vabatahtlikud, projektiga saavad ühineda kõik soovijad. Alates esmaväljalaskest 2004. aastal on Gwyddioni aktiivselt uuendatud, 2015. aasta seisuga on programmeerijaid üle neljakümne. Detailne arenduse logi on veebis kättesaadav. Arendus toimub peamiselt Linuxi platvormil, kasutades GNU kompilaatoreid ja utiliite.
Tuum ja sisseehitatud moodulid on programmeeritud C-keeles, kuid uusi mooduleid võib kirjutada ka Pythonis ja C++ keeles. Pistikprogramme võib lisaks eelmainituile kirjutada ka Perlis.
Kasutajaliides põhineb GTK+ ehk GIMP Toolikitil.
Arendustegevuses kutsutakse kaasa lööma kõiki, kel selleks huvi.
Messier 30

Messier 30 (ka M30 ja NGC 7099) on kerasparv, mis asub Kaljukitse tähtkujus.
Parve avastas 1764. aastal Prantsuse astronoom Charles Messier, kes lisas selle oma kataloogi. 
Messier 30 asub Maast umbes 27100 valgusaasta kaugusel ja on umbes 93 valgusaastat lai. Linnutee keskosast asub see umbes 22000 valgusaasta kaugusel. Parv on umbes 12,93 miljardit aastat vana ja selle mass on umbes 160 000 Päikese massi. Parv sisaldab üle 150 000 tähe.
Eldor Valter

Eldor Valter (16. oktoober 1929 – 4. detsember 1993) oli eesti näitleja
Ta töötas aastatel 1960–1993 Rakvere Teatri näitlejana.
Hannes Hanso

Isiklikku

Hanso on abielus, tal on kuus last. Ta on teletoimetaja Heidi Hanso, arboristi Heiki Hanso, Hendrik, Hallike ja Hille Hanso vend.
Anatoli Poppen

Anatoli Poppen (10. aprill 1880 Piotrków Trybunalski – 10. veebruar 1968 Bremen) oli eesti arst.
Gustav Kroll

Gustav Voldemar Kroll (15. mai 1886 Vastse-Kuuste vald – 4. november 1968 Tartu) oli eesti arst.
Lõpetas 1914 Tartu ülikooli, Eesti Üliõpilaste Seltsi vilistlane.
Osales Vabadussõjas. 1918–1942 Tartu linnaarst. Kaitseliidu Tartu maleva sanitaarpealik. 1941 juhtis kommunistide poolt Tartu vanglas mõrvatute väljakaevamist. 1942–1944 Vastse-Kuuste ja 1944–1945 Kiidjärve haigla jaoskonnaarst.
Arreteeriti NKVD poolt 1945 ja mõisteti 5 aastaks asumisele Tjumeni oblastisse. Hiljem oli asumisel Kasahstanis, kus arreteeriti uuesti 1950. Vabanes 1956. Süüdistati osavõtus 1941 Tartu vangla mõrvade uurimisest.

Pere

Endel Kroll oli tema poeg.
Kolmnurkkaar

Kolmnurkkaar (prantsuse keeles arc en mitre 'mitrakujuline kaar', saksa keeles Giebelbogen 'viilkaar', hollandi keeles keperboog 'sarikkaar') on kolmnurkviilu või tagurpidipööratud V kujuline terava tipuga sillus, mida võib vaadelda erandliku kaaretüübina (kahest kiilkivist koosnev päiskivita kaar, mis tavalise kaare kombel suunab vertikaalsed jõud külgsuunaliselt tugedele). Seda on kirjeldatud ka teravkaare erijuhtumina, mille puhul on kaaretipus kohtuvad kaareküljed sirged või peaaegu sirged.
Kolmnurkkaar esineb mitmel pool eelromaani kunstis, näiteks läänegootide ja anglosakside arhitektuuris, samuti Merovingide- ja Karolingide-aegses ehituskunstis Frangi riigis. Hilisemal ajal on kolmnurkkaar iseloomulik mõne üksiku piirkonna ehitusstiilile, esinedes näiteks Auvergne'i romaanikas või Lõuna-Prantsusmaa gooti telliskirikute juures.
Eesti keskaegses arhitektuuris esineb kolmnurkkaar mõnikord sakramendiniššide sillustes.
Bruno Zumino

Bruno Zumino (28. aprill 1923 Rooma, Itaalia – 21. juuni 2014 Berkeley, California) oli itaalia ja Ameerika Ühendriikide füüsik.
Ta sai 1945. aastal Rooma Ülikoolist doktorikraadi füüsikas. Seejärel siirdus Ameerika Ühendriikidesse, kus töötas kuni  aastani 1968 New Yorgi Ülikoolis. Aastatel 1968–1981 töötas ta Genfis asuvas CERN-is. Alates  aastast 1981 taas USA-s – California Ülikoolis Berkeleys, kus oli 1981–1994 füüsikaprofessor ja 1994. aastast emeriitprofessor.
Zumino uurimisvaldkonnad olid matemaatiline füüsika ja osakestefüüsika. Ta oli 1974. aastal koos Julius Wessiga supersümmeetria hüpoteesi autor. Tema järgi nimetati Wessi-Zumino mudel ja Wessi-Zumino-Witteni mudel. 
Zumino abikaasa Mary Gaillard on samuti füüsik.
Vladimir Putškov

Isiklikku

Ta on abielus ning kolme poja ja ühe tütre isa.
Endel Ruustal

Endel Ruustal (sündinud 24. juulil 1931 Tõrvas) on Eesti matemaatik.

Elulugu

Endel Ruustal on puusepa poeg.
Lõpetas 1949 Tõrva Keskkooli, 1955 TÜ matemaatikuna ja 1965 Tallinna Polütehnilise Instituudi (TPI) aspirantuuri. Oli 1955–59 Valga 1. Keskkooli ja 1959–62 Tõrva Keskkooli matemaatikaõpetaja. 1962–87 TPI-s aspirant ja vanemõpetaja, 1988–96 matemaatikainstituudi dotsent, 1997– erakorraline lektor.

Teadustöö

Uurimisvaldkond: matemaatilise analüüsi arvutuslikud probleemid ja nende rakendused, matemaatika õpetamise metoodika. 15 teadustrükist.
Ristomatti Ratia

Ristomatti Ratia (sündinud 23. mail 1941) on soome disainer.

Isiklikku

Tal on lapsed Natasha, Anastasia, Kiira ja Robin ning ta on olnud abielus Anu Saagimiga.
Agu Laisk

Agu Laisk (sündinud 3. mail 1938 Tartus) on eesti füüsik ja taimefüsioloog, Eesti Teaduste Akadeemia liige.

Isiklikku

tema pojad on psühholoog Mart Laisk ja poliitik Andres Laisk.
Valgla

Suurimate valglatega jõed

Maailma kolm suurima valglaga jõge on Amazonas, Kongo jõgi ja Mississippi. Euroopa kolm suurima valglaga jõge on Volga, Doonau ja Dnepr. Eesti suurima valglaga jõgi on Narva jõgi: Narva jõe valgla on suurem kui Eesti.
Savalduma järv

Savalduma järv (ka Savalduma karstijärv) on järv Lääne-Viru maakonnas Tapa vallas Savalduma külas. Veekogu pindala on 9,1 ha. Veekogu kaldajoone pikkus on 3568 m. Järves on 2 saart.
Lilita

Lilita (lätikeelse täisnimega SIA Izdevniecība Lilita) on Läti kirjastus. Kirjastus annab Baltimaades välja ajakirju. Need ajakirjad on järgmised: Lilit, FHM, Cosmopolitan ja Patron.
Õlavars

Õlavars (ladina kelles brachium) on inimesel käe osa õlaliigesest kuni küünarliigeseni. Õlavars on levinud koht nii vererõhu mõõtmisel kui ka vaktsiinide ja ravimite süstimisel.
Õlavarre asend, funktsioonid, lihased, luud ja morfoloogia võivad suuresti erineda nii liigiti kui ka indiviiditi.
Madudel puudub õlavööde ja eesjäsemed on täiesti kadunud ning õlavarred puuduvad.
Paljudel loomadel on õlavars paariliste eesjäsemete üks alaosadest.
Lindudel on õlavars üks tiiva alaosadest.
Õlavarre luuliseks aluseks on õlavarreluu (humerus).
Ernst Leithammel

Ernst Friedrich Leithammel (23. september 1894 Esna vald, Järvamaa – 14. september 1955 Stockholm) oli Eesti sõjaväelane (kolonel), metsavend ja advokaat.
Õppis aastatel 1920–1926 (lõpetas) Tartu Ülikoolis õigusteadust, Fraternitas Estica vilistlane.
Osales Esimeses maailmasõjas ja Eesti Vabadussõjas. Sõjaministeeriumi juriskonsult. 
Alates 3. septembrist 1941 Harjumaa Omakaitse juht. 
Põgenes Suure põgenemise lainega 1944. aastal Rootsi.
Tunguusi katastroof

Tunguusi katastroof (ka Tunguusi plahvatus ja Tunguusi meteoriit) oli 30. juunil 1908 Venemaal Siberi taigas Podkamennaja Tunguska lähedal toimunud hiigelplahvatus, mille põhjused ja olemus on tänapäevani lõplikult välja selgitamata.
Esialgse meteoriidihüpoteesi kõrval on plahvatuse seletamiseks hiljem välja pakutud veel mitmeid hüpoteese ja teooriaid, üks tõenäolisemaid neist on komeedi tuuma plahvatus.

Plahvatus

Plahvatus toimus 30. juunil 1908 (vana kalendri järgi 17. juunil) kohaliku aja järgi kell 7 hommikul.
Plahvatuse võimsuseks on hinnatud 10–40 megatonni trotüülekvivalenti (suurusjärgus üle tuhande Hiroshimale heidetud aatomipommi ehk üks suurem vesinikupomm).
Plahvatust kuuldi enam kui 1000 km kaugusel. Plahvatuse tagajärjel murdus üle 2000 km² metsa. Plahvatusele järgnenud kuma atmosfääris jälgiti mitmel järgneval ööl isegi Euroopas.

Plahvatuse uurimine

Kõige põhjalikumalt uuris katastroofipiirkonda Leonid Kulik (1883–1942), kelle juhtimisel toimusid ekspeditsioonid aastatel 1927, 1928, 1929–30 ja 1939.

Hüpoteesid

Plahvatuse selgitamiseks on välja pakutud üle saja hüpoteesi, sealhulgas ka üsna ulmelisi, näiteks ufoplahvatus, kosmosest tulnud laserikiir, aatomipomm, miniatuurne must auk, antiainest koosnev taevakeha, Päikeselt pärit plasmoid, ülisuur keravälk, leidur Nikola Tesla salajased eksperimendid.
Oma osa on andnud ulmekirjandus. Näiteks Walter Ernstingi ulmeromaanist "Päev, mil jumalad surid" (Rapla 1993, lk 184) võime lugeda, et Tunguusi plahvatus oli tulnukate poolt energiamürsuga alla tulistatud teiste, neid reetnud tulnukate kosmoselaeva hukkumine ("illegaalsete väljarändajate" karistamine).
William Makepeace Thackeray

William Makepeace Thackeray (18. juuli 1811 Kalkuta – 24. detsember 1864 London) oli inglise kirjanik.

Elukäik

William Makepeace Thackeray sündis Indias Kalkutas Richmond Thackeray' ja Anne Becheri ainsa lapsena. Tema isa suri 1815. aastal ning ema saatis poja Inglismaale. Aastail 1829–1830 õppis ta Cambridge'i ülikoolis Trinity College'is. 
Pärast kooli reisis ta Saksamaal ning elas mõnda aega Pariisis, kus õppis joonistamist.

Looming

William Makepeace Thackeray' tuntuimaks teoseks on satiiriline romaan "Edevuse laat".
Mullutu mõis

Mullutu mõis (saksa keeles Mullut) oli rüütlimõis Kaarma kihelkonnas Saaremaal.
Mõisast on teateid alates 1560. aastast.
Kanada jäähokikoondis

Kanada meeste jäähokikoondis esindab Kanadat jäähokis rahvusvahelistel võistlustel. See on ala edukaim koondis maailmas.
Tiit Rähn

Elulugu

Tiit Rähn on arhitekti ja näitleja poeg.
Meditsiinidoktor (1980, Stockholm, Karolinska Instituut), väitekiri "Stereotacti Radiosurgery in Cushing's Disease". 1943 põgenes perega Rootsi, 1960 lõpetas Stockholmis Enskede Gümnaasiumi, 1968 Stockholmis Karolinska Instituudi arstina, 1968–74 spetsialiseerus neurokirurgias Karolinska Instituudis, oli 1974–2007 samas neurokirurgia assistent prof.. 1974 juurutas endoskoopilise neurokirurgia Karolinska Instituudis, 1975–92 hüpofüüsikirurgia meeskonnas. 1997 konsultant Dahran'i Tervise Keskuses Saudi Araabias.

Teadustöö

Õpetanud ja juurutanud sterotaktilist neurokirurgiat Rootsis, Saksamaal, Itaalias, Egiptuses, Prantsusmaal, USA-s, Hispaanias, Hongkongis ja Jordaanias. Scandinavian Neurosurgical Society, European Association of Neurosurgical Society ja European Society for Stereotactic and Functional Neurosurgery liige. Uurinud hüpofüüsi patoloogiat, gammanoa ja stereotaktilise kirurgia rakendamist mitmesuguste ajuhaiguste, eriti hüpofüüsikasvajate ravis. Üle 60 teadustrükise
Eesti Keeletoimetajate Liidu aastaraamat

Eesti Keeletoimetajate Liidu aastaraamat on väljaanne, mis ilmub Eesti Keeletoimetajate Liidu väljaandel alates 2019. aastast.
Liis Ott

Liis Ott (sündinud 18. mail 1990) on eesti jalgpallur.
Ta mängib Naiste Meistriliigas osalevas klubis JK Pärnu.
Ta mängib aastast 2010 Eesti naiste jalgpallikoondises.
Hammondi orel

Hammondi orel on Hammond Organ Company valmistatud elektromehaaniline orel, mille leiutas 1934. aastal Ameerika Ühendriikide insener Laurens Hammond. Hammondi orel põhineb Thaddeus Cahilli 1897. aastal loodud Telharmoniumil (tuntud ka nimega Dynamophone).
Hammondi orel põhineb aditiivsel Fourier' helisünteesil: mitmeid siinushelisid miksitakse palju keerulisemateks helilaineteks (inglise waveform), mis tekitatakse elektromagnet-helipeade ees keerlevate mehaaniliste heliketaste (revolving tone wheel) poolt. Hammondi orelis on kasutusel 96 heliketast, millest viie ülesandeks pole heli tekitamine, vaid pöörleva mehaanika tasakaalustamine.
Kuigi Hammondi orelit nimetatakse tihti ka elektrooniliseks oreliks, on algsed Hammondi orelid pigem elektrilised või elektromehaanilised kui elektroonilised orelid, kuna helilained tekitatakse neis mehaaniliste vahendite, mitte elektrooniliste ostsillaatorite poolt.
Kuigi Hammondi vabrik valmistas orelile ka oma kõlareid, sai Hammondi orel populaarseks koos Leslie' kõlarisüsteemiga, tänu millele saavutati omapäraseid analoogfaasinihke efekte (näiteks Doppleri efekt).
Laiema tuntuse saavutas Hammondi orel 1960. aastatel, kui seda hakkasid kasutama bluusi-, R&B, rokk- ja džässmuusikud.
Hammondi orelile ja Leslie'le iseloomulik tuntud lugu on Procol Harumi "A Whiter Shade of Pale".
Lycophidion multimaculatum

Levila

Neid võib roomamas kohata Kongo Demokraatlikus Vabariigis, Angolas, Namiibias, Tansaanias, Kamerunis ja Sambias.
Kümnekroonine meenemünt (2004)

Kujundus

Tiit Jürna kujundatud hõbedane münt kaalub 28,28 grammi, läbimõõt on 3,861 sentimeetrit ning selle serv on rihveldatud.

Avers

Mündi esiküljel on Eesti suur riigivapp, mille kohal on sõnad "EESTI VABARIIK" ning mille all on vermimise aasta "2004".

Revers

Mündi tagaküljel on sinise, musta ja valge emailiga Eesti lipu kujutis mille ümber legend "EESTI LIPP" ja nimiväärtus "10 krooni".

Sertifikaat

Iga mündiga käib kaasas sertifikaat, millel on mündi mõlema külje pilt, mündi spetsifikatsioon koos mündi järjekorranumbriga ning Eesti Panga presidendi Vahur Krafti pühendus eesti ja inglise keeles.
Ante Šarić

Ante Šarić (sündinud 6. aprillil 1984 Splitis) on horvaadi maletaja, rahvusvaheline suurmeister (2007). 
Šarić sai suurmeistriks 23-aastaselt 2007. aastal. Neli aastat varem sai ta FIDE-lt rahvusvahelise meistri nimetuse. 
Ta elab Splitis. Tema abikaasa on maletaja Kristina Šarić.
Alfred Grassi tütarlastekool

Alfred Grassi tütarlastekool (saksa Grass'sche höhere Töchterschule või Höhere Töchterschule des Oberlehrer Grass; vene Училище I разряда Грасса для дѣвочекъ või Частное училище Грасса (женское)) oli Tartus tegutsenud saksakeelne tütarlastekool. Kool oli nimetatud õpetaja Alfred Grassi järgi.
1922 ühines Grassi kooliga M. Rathleffi tütarlaste eragümnaasium. 1925 lõpetasid Tartus saksakeelsed eragümnaasiumid tegevuse. Ühes sellega suleti 1925 ka Grassi kool. Grassi kooli õpilased läksid üle Alfred Walteri eragümnaasiumi.
Kirimäe põletusmatus

Kirimäe põletusmatus on 1923. aastal Kirimäe Kabelimäe talu maalt Kirimäe Kabelimäelt leitud põletusmatuse paik. Matus pärineb 6. sajandist.

Muistise kirjeldus

Põletusmatusekoht on tänaseks tugevalt lõhutud. Kuid säilinud osaks võib lugeda kõigest 100 ruutmeetri suurust ala, kus on korrapäraselt laotud erinevaid suuri kive.

Arheoloogilised leiud

Peale põlenud luude oli matusekohas ka hulgaliselt esemeid: odaotsi, ambsõlgi, ehtenõelu, putkkirveid, mõõku jne.
Kiriku plats

Kiriku plats on tänav Tallinnas Kesklinna linnaosas.
Andres Pulges

Elulugu

Andres Pulges on veresoontekirurg; töölise poeg ja Riina Pulgese abikaasa.
Lõpetas 1976 Tartu 1. Keskkooli, 1982 TÜ arstiteaduskonna, 1984–87 TÜ teaduskonnakirurgia kateedri aspirant, meditsiinikandidaat (1989, TÜ), väitekiri "Хирургическое лечение болезни и синдрома Рейно и синдрома нейроваскулярнoй компрессии". Täiendas end Stockholmis. Oli 1983–84 Tartu Kliinilise Haigla veresoontekirurgia osakonna kirurg, nooremteadur, 1988–92 TÜ teaduskonnakirurgia kateedri assistent, 1992–95 kirurgiakliiniku assistent, 1995–2006 dotsent, 2000–06 kardiovaskulaar- ja torakaalkirurgia kliiniku juhataja ning sama õppetooli hoidja, aastast 2006 kardioloogiakliiniku vanemteadur, aastast 2005 ka Põhja-Eesti Regionaalhaigla kirurgiakliiniku veresoontekirurgia osakonna vanemarst.

Teadustöö

Uurinud veresoonte haigusi, nende kirurgilist ravi. Üle 70 teadustrükise, 2 monograafiat.
Mikojan-Gurevitš MiG-15

Ajalugu

MiG-15 oli ehitatud hävituslennukiks – õhuvõitluseks teiste lennukitega. Korea sõja alguses ilmnes, et MiG-15-l oli Koreas ÜRO vägede koosseisus lendavate USA õhujõudude hävituslennukitega võrreldes mitmeid eeliseid lennuomadustes ja tulejõus, sellega tulistati alla nii USA kolbmootoritega pommituslennukeid B-29 kui ka reaktiivhävitajaid F-80 ja F-84. Alles hävituslennukite F-86 Sabre kasutuselevõtmine, mis mõneti ületasid MiG-15 taktikalisi omadusi, suutis ülekaalu Korea õhuruumis ÜRO vägede kasuks kallutada.
Hiljem jätkas Nõukogude Liit edukalt oma lennukite tehnilist arendamist, mille käigus töötati välja ka mitu täiuslikumat MiG-15 versiooni.
Nõukogude Liit üritas hoolega varjata oma pilootide osalemist Korea sõjas. Selleks kaeti Nõukogude MiG-15-d kas Põhja-Korea või Hiina eraldusmärkidega, ning piloodid kandsid kas Põhja-Korea sõjaväe vormiriietust või tsiviilrõivaid. Raadioside jaoks anti neile paberid kirillitsas kirjutatud koreakeelsete lennundusterminitega.
1950. aastate lõpuks oli MiG-15 juba moraalselt vananenud lennuk ja asendati MiG-17-ga.
Orissaare Teataja

Orissaare Teataja (1997–2017 Orissaare valla ajaleht) on aastast 1990 ilmuv ajaleht, mis vahendab Orissaare ja selle lähiümbruse uudiseid, varem Orissaare valla uudiseid. Lehte annab välja Orissaare Teenuskeskus.
2015–2017 ilmus see leht Saarte Hääle lisana.
Viieteistkümneaastane kapten

Tegelased

Dick Sand – raamatu peategelane. Julge, kohusetundlik ja hooliv. Järeldan seda sellest, et noor poiss oli nõus võtma enda peale nii suure vastutuse nagu seda oli laeva kapteni amet. Ta muretses mandrile sattudes kõigi heaolu pärast. Ta mõtles tihti endamisi, et kui ta oli kapten merel, siis peab ta olema seda ka maa peal. Neegrid – Bartholomeus ehk Bat, Tom oli vana neeger ja Bati isa, Austin, Akteon ja Herkules. Kõik neli nooremat olid hea kehaehitusega ja väga tugevad aga eriti paistis oma tugevuse ja suurusega silma Herkules. Neegrid leiti ja võeti laevale mahajäetud laevast. Veel oli nendega kaasas koer Dingo kellel oli eriline vimm laeva koka Negoro vastu. Neegrid olid väga ustavad Dick Sandile kuigi nad ei olnud selleks kohustatud, sest nad ei olnud orjad. Nad olid sündinud vabadena. Proua Weldon ja Jack – Proua Weldon oli James Weldoni abikaasa. James Weldon oli „Pilgrimi“ omanik. „Pilgrim“ oli laeva nimi. Jack oli Weldonite poeg. Ta oli piisavalt väike, et Herkules jõudis teda ühe käe peal kõrgel õhus hoida.
5-eurone rahatäht

Kujundus

5-eurose paberraha mõõtmed on 120 * 62 mm. Rahatähel on kujutatud klassikalises stiilis monumentide illustratsioone. Lisaks on 5-eurosel Euroopa Liidu lipp, Euroopa Keskpanga presidendi allkiri, Euroopa Keskpanga initsiaalid Euroopa Liidu keeltes ning Euroopa Liidu riikide ülemereterritooriumite kujutised. Rahatähe on kujundanud Robert Kalina.
2. mail 2013. aastal võeti kasutusele uued 5-eurosed rahatähed.

Turvaelemendid

5-eurost rahatähte kaitsevad hologrammiriba, EURioni konstellatsioon, reljeeftrükk, vesimärk, turvaniit, kuldne riba, mikrotrükk, UV-omadused ja infrapunavalgus.
Hemorrhois nummifer

Levila

Nad on levinud Küprosel, Egiptuses, Kreeka saartel (Kalymnos, Kos, Lipsi), Iraagis, Iraanis, Iisraelis, Jordaanias, Kasahstanis, Kõrgõzstanis, Liibanonis, Usbekistanis, Venemaa aladel (Põhja-Kaukaasia piirkond), Süürias, Tadžikistanis, Türkmenistanis, Türgis ja Armeenias. 
Armeenias leidub seda liiki Širaki, Armaviri, Aragatsotni, Jerevanis, Kotajkhi, Ararati, Gegharkhunikhi, ja Sjunikhi maakonnas.
Lennuväe peamarssal

Lennuväe peamarssal (vene keeles Главный маршал авиации) oli Nõukogude Liidu relvajõududes ja Venemaa Föderatsiooni relvajõududes aastatel 1943–1993 kehtinud väeliigi peamarssali auaste. Aastast 1984 oli see suurtükiväe peamarssali kõrval ainus väeliigi auaste, kuigi seda kuni auastme kaotamiseni rohkem kellelegi ei antud. Auaste vastas armeekindrali aukraadile ja oli väeliigi marssali auastmest kõrgem.
Amadou Toumani Touré

Amadou Toumani Touré (sündinud 4. novembril 1948 Moptis) on Mali poliitik, ta oli riigi president aastatel 1991–1992 ja 2002–2012. Tuli võimule riigipöördega 1991. aastal, kui kukutas sõjaväelise diktaatori Moussa Traoré. Järgnevatel aastatel taastas samm sammult riigis demokraatlikud institutsioonid. Võitis 2002 aastal toimunud presidendivalimised.
Avinurme vald (Torma kihelkond)

Avinurme vald (saksa keeles Awwinorm; varem ka Avinurme metsavald ehk Metsa-Avinurme vald (saksa keeles Awwinorm-Waldgemeinde)) oli vald Tartumaal Torma kihelkonnas (1920. aastast Avinurme kihelkonnas). Vald eksisteeris 1866–1939, kuni 1939. aasta vallareformiga moodustati uus Avinurme vald (1939).
Vallas oli 843 talundit ja need kasutasid 14 099 ha maad.
Vallas asus Avinurme asundus ja kihelkonnakirik: Avinurme kirik. Enne 1919. aasta mõisate võõrandamist asus vallas Avinurme mõis.
Rubber Soul

"Rubber Soul" on The Beatlesi kuues stuudioalbum, mis ilmus detsembris 1965.

Laulud

Kõikide laulude autorid on John Lennon ja Paul McCartney (Lennon/McCartney), kui pole märgitud teisiti.
Ubakalu

Ubakalu oli küla Peetri kihelkonnas Järvamaal. 1840. aastal liideti Koigi mõisaga. Tänapäeval kuuluvad kunagise küla alad Järva maakonna Järva valda.
1571 märtsis toimus seal Moskva–Rootsi sõja lahing Tallinna- ja Paide piiramiselt taganenud hertsog Magnuse väejuhi Tiesenhauseni ja Karl Henriksson Horni juhitud Rootsi väeüksuse vahel, mis lõppes rootslaste võiduga.
Põhjasõja ajal 1705. aasta 28. juulil purustas Eestimaa aadlilipu ja Wolmar Anton Schlippenbachi värvatud tragunirügemendi kompaniidest moodustatud 340-meheline väeosa ooberstleitnandi ja vabahärra Joachim Friedrich von Lieveni (1662–1713) juhtimisel Purdi mõisa juurest Ubakaluni jälitades 1000-mehelise Vene rüüsteväe.
Suurte Masinate Muusika

Suurte Masinate Muusika on ansambli No-Big-Silence ja esitaja Tiit Kikase live-DVD, mis koosneb nende esinejate 2005. aastal Leigo Järvemuusikal esitatud kontserdist. DVD ilmus 17. augustil 2007 plaadifirma NBS Recordings väljaandel.
Stilfs

Keeleline jaotus

2011. aasta rahvaloenduse järgi kõneleb 98,46% rahvastikust esimese keelena saksa keelt ja 1,54% itaalia keelt.